બહુ ઓછા લોકોને ખ્યાલ હશે કે સોનાક્ષી સિંહાએ તેની કરિયર કોસ્ચ્યુમ ડિઝાઇનરના રૂપમાં શરૂ કરી. 2005માં ‘મેરા દિલ લે કે દેખો’ ફિલ્મમાં તેણે કોસ્ચ્યુમ ડિઝાઇન કર્યાં. 2010માં ‘દબંગ’ ફિલ્મથી તેણે હીરોઇન તરીકે રૂપેરી પરદે ધમાકેદાર એન્ટ્રી કરી અને દર્શકોના દિલની ધડકન બની ગઇ. આજે તેને બોલિવૂડમાં પાંચ વર્ષ થઇ ચૂક્યાં છે અને તે નિર્માતા-નિર્દેશકોની પહેલી પસંદ બની ચૂકી છે. હાલમાં તે ‘અકીરા’ ફિલ્મમાં વ્યસ્ત છે.